- Hindi News
- National
- शैक्षणिक भ्रष्टाचार को लेकर प्रदेश भर के कॉलेजों में एबीवीपी की भूख हड़ताल
शैक्षणिक भ्रष्टाचार को लेकर प्रदेश भर के कॉलेजों में एबीवीपी की भूख हड़ताल
सौ करोड़ के लालच में शुरू किया रूसा
एजुकेशनरिपोर्टर | शिमला
एबीवीपीने प्रदेश सरकार पर शैक्षणिक भ्रष्टाचार का अारोप लगाया है। इसको लेकर वीरवार को एचपीयू सहित कॉलेजों में कार्यकर्ताओं ने 24 घंटे की भूख हड़ताल शुरू की। आराेप है कि प्रदेश सरकार शिक्षा के निजीकरण को बढ़ावा दे रही है। कोटशेरा, अारकेएमवी और संजौली कॉलेज में छात्र छात्राएं भूख हड़ताल पर बैठे। एबीवीपी की प्रांत मंत्री हेमा ठाकुर और शिमला नगर मंत्री संजीव शर्मा का कहना है कि शिक्षा के निजीकरण के नाम पर इसका व्यापारीकरण किया जा रहा है। प्रदेश में बेरोजगारी लगातार बढ़ रही है, ऐसे में सरकार इस बेरोजगारी को रोकने के लिए कोई कदम नहीं उठा पा रही है।
उन्होंने आरोप लगाया है कि पिछले चार वर्षों में हिमाचल प्रदेश में हो रही शैक्षणिक भ्रष्टाचार और शैक्षणिक अराजकताओं प्रदेश सरकार और विवि प्रशासन जिम्मेवार है। वर्ष 2013 में शुरू की गई रूसा प्रणाली के कारण प्रदेश के हजाराें छात्रों का भविष्य अंधकारमय हो गया है। वहीं भारी भरकम फीस बढ़ोतरी के कारण गरीब छात्रों को शिक्षा से वंचित किया गया। उनका कहना है कि एबीवीपी 2013 से लेकर इस विवि प्रशासन और प्रदेश सरकार की ओर से लिए गए निर्णय के खिलाफ आंदोलन कर रही है और आगे भी करती रहेगी। एबीवीपी की ओर से आगामी समय में विवि प्रशासन प्रदेश सरकार के खिलाफ आंदोलन काे तेज कर दिया जाएगा।
एबीवीपी का आरोप है कि रूसा सिस्टम से छात्रों को परेशानी हो रही है। विश्वविद्यालय प्रशासन इसे तत्काल बंद करे अथवा खामियों में सुधार करे। रूसा से छात्रों को शिक्षा से वंचित होना पड़ रहा है। संगठन का कहना है कि विवि प्रशासन ने सौ करोड़ के लालच में छात्रों के भविष्य से खिलवाड़ किया है। विवि प्रशासन भी लगातार छात्रों के हितों से खेल रहा है। एबीवीपी ने सरकार से रूसा को तत्काल बंद करने की माग की है, वहीं चेताया है कि यदि जल्द रूसा में खामियों को दूर अथवा वापस नहीं लिया गया तो संघर्ष किया जाएगा। एबीवीपी ने कॉलेजों से जुड़ी समस्याओं को लेकर भी साकेतिक भूख हड़ताल शुरू की है।
30 मार्च को होगा विधानसभा का घेराव
एबीवीपीआने वाले 30 मार्च को विधानसभा का घेराव करेगी। संगठन ने रूसा सिस्टम, फीस वृद्धि, एचपीयू में शिक्षकों की भर्ती और बेरोजगारी के खिलाफ सरकार को घेरने का मन बनाया है। इस दिन प्रदेश भर से छात्र छात्राएं शिमला अाएंगे। ऐसे में इस रैली में अधिक से अधिक स्टूडेंट को लाने के लिए संगठन केे कार्यकर्ता प्रदेश भर के शैक्षणिक संस्थानों में कई तरह के कार्यक्रम आयोजित कर रहे हैं। इसके अलावा आने वाले दिनों में कॉलेजों में भी प्रदर्शन होंगे।
शिमला में वीरवार को कोटशेरा कॉलेज मे धरना प्रदर्शन करते एबीवीपीके छात्र और छात्राएं
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva awa_Deva